	[image: Slika na kojoj se prikazuje tekst, isječak crteža

Opis je automatski generiran]

	REPUBLIKA  HRVATSKA

	KRAPINSKO-ZAGORSKA ŽUPANIJA

	GRAD PREGRADA

	UPRAVNI ODJEL ZA OPĆE POSLOVE

	I DRUŠTVENE DJELATNOSTI



KLASA: 604-05/24-01/01
URBROJ: 2140-5-03-24-01
U Pregradi, 28. lipnja 2024.

	Temeljem članka 23. Odluke o financijskim pravima učenika i studenata s područja Grada Pregrade („Službeni glasnik Krapinsko-zagorske županije” br. 43/19, 8/21, 24/22 i 40/23), Upravni odjel za opće poslove i društvene djelatnosti Grada Pregrade raspisuje

JAVNI POZIV
za dodjelu nagrada za izvanredna postignuća u školskoj/akademskoj godini 2023./2024.

PRAVO NA NAGRADU GRADA PREGRADE za izvanredna postignuća za osvojeno prvo, drugo ili treće mjesto na državnim natjecanjima prema propozicijama Agencije za odgoj i obrazovanje (AZOO), Agencije za strukovno obrazovanje i obrazovanje odraslih (ASOO) i Hrvatskog školskog športskog saveza (HŠŠS) i međunarodnim natjecanjima ostvaruju:

• učenici osnovnih i srednjih škola s prebivalištem na području grada Pregrade u pojedinačnim natjecanjima za:
· I. mjesto 135,00 EUR 
· II. mjesto 110,00 EUR
· III. mjesto 80,00 EUR

• učenici osnovnih i srednjih škola s prebivalištem na području grada Pregrade u timskim-ekipnim natjecanjima (tri i više učenika) za:
· I. mjesto 50,00 EUR po učeniku
· II. mjesto 40,00 EUR po učeniku
· III. mjesto 35,00 EUR po učeniku

• učenici osnovnih i srednjih škola za sportska natjecanja u pojedinačnim sportovima za:
· I. mjesto 135,00 EUR
· II. mjesto 110,00 EUR
· III. mjesto 80,00 EUR

• Osnovna škola Janka Leskovara i Srednja škola Pregrada: 
- u ekipnim (tri i više učenika) sportovima, čija je ekipa osvojila neko od I.-III mjesta e:
-	135,00 EUR po ekipi u kojoj je sudjelovalo troje do petero učenika
-	200,00 EUR po ekipi u kojoj je sudjelovalo šestero do devetero učenika
-	270,00 EUR po ekipi u kojoj je sudjelovalo desetero i više učenika

• Osnovna škola Janka Leskovara, Srednja škola Pregrada, Glazbena škola Pregrada za glazbena natjecanja čiji su učenici na Glazbenim svečanostima hrvatske mladeži i /ili na Hrvatskom natjecanju učenika i studenata glazbe i plesa osvojili neku od I.-III. nagrade 
a) u pojedinačnim natjecanjima za
· I. mjesto 135,00 EUR
· II. mjesto 110,00 EUR
· III. mjesto 80,00 EUR

b) u ekipnim natjecanjima ( tri i više učenika) - jednokratno školi u iznosu 200,00 EUR po ekipi koja je osvojila neku od I.-III. nagrade

• Osnovna škola Janka Leskovara, Srednja škola Pregrada i Glazbena škola Pregrada čiji su učenici  bili pozvani na državnu smotru Lidrano i /ili na nekom drugom državnom ili međudržavnom natjecanju (nisu organizirana prema propozicijama AZOO i ASOO) osvojili neko od I.-III. mjesta, odnosno neku od I.-III. nagrade dodijelit će se 270,00 EUR.

• mentori Osnovne škole Janka Leskovara, Srednje škole Pregrada i Glazbene škole Pregrada koji su pripremali učenike za državna i međunarodna natjecanja i čiji su učenici osvojili neku od I.-III. nagrade dodijelit će se novčana nagrada sukladno osvojenoj nagradi njihovih učenika i to: 
za I. mjesto 40,00 EUR,
za II. mjesto 35,00 EUR, 
za III. mjesto 30,00.

• korepetitori Glazbene škole Pregrada koji su pratili učenike za državna i međunarodna natjecanja i čiji su učenici osvojili neku od I.-III. nagrade dodijelit će se novčana nagrada u iznosu 30,00 EUR.

• studenti koji su osvojili Rektorovu nagradu, Dekanovu nagradu ili drugo priznanje na razini visokog učilišta, sudjelovali na studentskoj Olimpijadi, objavili znanstveni ili stručni rad u autorstvu ili koautorstvu u časopisu ili na međunarodnoj konferenciji ostvaruju pravo na novčanu nagradu 70,00 EUR.

•  učenici osnovnih i srednjih škola s prebivalištem na području grada Pregrade, koji su na županijskim i regionalnim pojedinačnim natjecanjima osvojili:
1. mjesto – ostvaruju pravo na naknadu od 70,00 EUR
2. mjesto – ostvaruju pravo na naknadu od 55,00 EUR
3. mjesto - ostvaruju pravo na naknadu od 40,00 EUR

• učenici osnovnih i srednjih škola s prebivalištem na području grada Pregrade, koji su na županijskim i regionalnim timskim-ekipnim natjecanjima osvojili:
1. mjesto – ostvaruju pravo na naknadu od 35,00 EUR po učeniku
2. mjesto – ostvaruju pravo na naknadu od 30,00 EUR po učeniku
3. mjesto - ostvaruju pravo na naknadu od 20,00 EUR po učeniku.

• učenicima Osnovne škole Janka Leskovara koji su svih osam razreda završili s prosjekom ocjena 5,0 dodijelit će se novčana nagrada u iznosu od 135,00 EUR.

• učenicima srednjih škola s prebivalištem na području grada Pregrade koji su svoje srednjoškolsko obrazovanje završili s prosjekom 5,0 dodijelit će se novčana nagrada u iznosu od 135,00 EUR.

• učenici srednjih škola i studenti koji su tijekom školske/akademske godine ostvarili najmanje 25 volonterskih sati u volonterskim aktivnostima koje su se održale na području grada Pregrade i koji su ostvarili potvrdu o neformalnom obrazovanju (Youthpass ili drugo) ostvaruju pravo na nagradu 40,00 EUR.

DOSTAVA PODATAKA
Podatke o učenicima s prebivalištem na području grada Pregrade, mentorima i korepetitorima, školama dostavljaju Osnovna škola Janka Leskovara, Srednja škola Pregrada, Glazbena škola Pregrada, druge osnovne i srednje škole čiji polaznici su učenici s prebivalištem na području grada Pregrade te učenici i studenti osobno.

Učenici i studenti koji imaju navršenih 18 godina, podatke i potvrde o sudjelovanju u volonterskim aktivnostima, odnosno stjecanju neformalnog obrazovanja (Youthpass ili drugo) dostavljaju osobno, odnosno za učenike i studente koji nisu navršili 18 godina dostavljaju ih njihovi roditelji, staratelji, skrbnici.

Za učenike je potrebno dostaviti sljedeće podatke:
· ime i prezime
· OIB
· adresa prebivališta 
· broj telefona
· broj žiro računa
· naziv i adresa škole
· razred
· dokaz o izvanrednom postignuću
· ime i prezime mentora/ korepetitora.


Za studente je potrebno dostaviti sljedeće podatke:
· ime i prezime
· OIB
· adresa prebivališta
· broj telefona
· broj žiro računa
· naziv i adresa visokog učilišta
· dokaz o izvanrednom postignuću
· ime i prezime mentora/ korepetitora.

Za škole, mentore i korepetitore je potrebno dostaviti sljedeće podatke:
· ime i prezime/naziv škole
· OIB
· adresa prebivališta
· broj žiro računa
· dokaz o izvanrednom postignuću
· ime i prezime učenika/studenta koji su postigli izvanredno postignuće.

POSTUPAK PRIJAVE I ROKOVI
Prijavu je potrebno dostaviti u prijemni ured Grada Pregrade (soba br. 15)  ili preporučeno poštom na adresu: GRAD PREGRADA, JOSIPA KARLA TUŠKANA 2, 49218 PREGRADA ili e-mailom na grad@pregrada.hr s naznakom Prijava na Javni poziv za izvanredna postignuća učenika/studenata.
 
Krajnji rok za podnošenje prijave za JAVNI POZIV za dodjelu nagrada za izvanredna postignuća u školskoj/akademskoj godini 2023./2024. je do 08. srpnja 2024. 

Grad Pregrada može zatražiti i dopunu određene dokumentacije ili obrazloženje prijave  u kojem slučaju je potrebno da traženo bude dostavljeno u roku 2 dana od primitka zahtjeva Grada. 

DODJELA NAGRADA
Nagrade će se učenicima i studentima dodijeliti na dan organiziranog prijema Gradonačelnika.
Nagrade će se Osnovnoj školi Janka Leskovara, Srednjoj školi Pregrada, Glazbenoj školi Pregrada, mentorima i korepetitorima isplatiti izravno na njihov žiro račun.



PROČELNICA

                                                                                                 Marija Golub, mag. iur.

